עדי אברהמי

עדי אברהמי (נולדה ב-3 באפריל 1990) היא זמרת ושחקנית ישראלית. נולדה וגדלה בתל אביב-יפו. בצעירותה, ועד לסיום בית הספר התיכון, הייתה פעילה בשבט "צבר" של תנועת "הצופים", כחניכה, מדריכה ורכזת הדרכה. בין השנים 2004–2008 הייתה חברה ב"להקת צופי תל אביב", ובמסגרת הלהקה השתתפה בארבעה מחזות זמר בבימויו של המחזאי והבמאי ירון כפכפי, איתם הופיעה ברחבי הארץ והעולם: "החיים לדוגמה", "ילדים של החיים", "1976" ו"לא שולט בזה". שירתה בצה"ל בין השנים 2008–2010 בבית הספר לתותחנים במחנה שבטה, כמדריכת תותחנים במדור נט"ר ומדור צפ"ה. בשנת 2011 החלה בלימודי משחק בבית הספר למשחק ולתיאטרון בית צבי, אותם השלימה בשנת 2014. בשנים אלה הופיעה בתפקידים ראשיים בשמונה הצגות שונות במסגרת תיאטרון בית צבי ותיאטרון הספרייה. במקביל ללימודי המשחק, החלה לעבוד על אלבום מוזיקלי ראשון, בהפקתם של תמיר קליסקי ואהרון קמיגרוב, ובשנת 2015 הוציאה סינגל ראשון מתוך אלבום בכורה, אולם כחודש לאחר מכן גנזה את האלבום כולו משיקולים אמנותיים. בשנת 2015 השתתפה במחזמר "שיער" שעלה בתיאטרון הקאמרי, בבימויו של משה קפטן. בשנה זו עלתה גם עם מופע פסנתר ראשון בשם "המסע אל האמת" במסגרת פרויקט בית היוצר. התמודדה גם בעונה השלישית של התוכנית "הכוכב הבא לאירוויזיון 2016" עם שירה של מירי מסיקה, "בקרקס הזה". בשנת 2016 השתתפה בסרט "מעבר להרים ולגבעות" של הבמאי ערן קולירין. בין השנים 2015–2018 שיחקה בתפקיד הראשי במחזמר "קול אחד" – הצגת דרמה מוזיקלית בנושא הטרדות מיניות שזכתה בפרס אסיטז' ישראל לשנת 2018 להצגה הטובה ביותר לילדים ונוער. עוד השתתפה בתפקידים ראשיים בהצגת הדרמה "מחושמלים" בתיאטרון "ישראטרון", בהצגת הילדים "ספר הג'ונגל – המחזמר" בבימויו של חנוך רוזן בתיאטרון הספארי, בעיבוד המחודש של אופרת הרוק "מאמי" בבימויו של דניאל אפרת בתיאטרון תמונע ובתיאטרון הספרייה, וכן במופע האומנותי האינטראקטיבי "הטרנספורום" ובמופעים מוזיקליים נוספים. במקביל לקריירת המשחק, המשיכה אברהמי לעבוד על סינגלים חדשים, ובמרץ 2018 יצא לאור הסינגל הראשון שלה שהפיק מוזיקלית אריאל טוכמן "היא שעמדה", המדבר על הזכות לבחור והזכות האנושית לקום ולעמוד באור, על אף הקשיים ותהפוכות החיים. הסינגל הופץ כשבועיים לפני חג הפסח בסימן "מעבדות לחירות רוחנית" וזכה להדים תקשורתיים רבים ולביקורות חיוביות. בחודש יוני של אותה שנה יצא הסינגל השני, "היי ברוך הבא" שזכה גם הוא לביקורות טובות. בשנת 2019 הוציאה שני סינגלים נוספים – "תדבר", איתו הופיעה במצעד הגאווה בתל אביב באותה שנה, ובעקבותיו הוזמנה להופיע עם שיריה בפני הקהילה היהודית במועדון הצוזאמן בברלין, ו"מספיק לחשוב!". בדצמבר 2020 יצא הסינגל החמישי שלה, "תגבירי", ובמאי 2021 הוציאה סינגל נוסף – "זה מתחיל בצעד", שהפיק המעבד המוזיקלי אריאל טוכמן ותוך זמן קצר לשיר הנושא של קרן החלומות על שם תמר אברמוביץ'. ביוני 2021 העלתה את מופע הבכורה שלה ברחבי הארץ, ובדצמבר 2022 השיקה את אלבום הבכורה שלה "זה מתחיל בצעד". ב-21 בפברואר 2024 אברהמי השיקה שיר חדש בשם "נשוב הביתה", אותו כתבה והלחינה. השיר הוא חלק מאלבום הבכורה שלה. מדיה וקבצים בנושא עדי אברהמי בוויקישיתוף אתר האינטרנט הרשמי של עדי אברהמי עדי אברהמי, ברשת החברתית פייסבוק עדי אברהמי, ברשת החברתית אינסטגרם עדי אברהמי, סרטונים בערוץ היוטיוב עדי אברהמי, במיזם "אישים" לתיעוד היצירה הישראלית עדי אברהמי, במסד הנתונים הקולנועיים IMDb (באנגלית) עדי אברהמי, באתר ספוטיפיי ראיון עם עדי אברהמי ל-Notik TV,עבור ערוץ הטלוויזיה הבינלאומי ILTV, סרטון באתר יוטיוב‏, 22 באפריל 2019 (אנגלית) Getting to Know Singer Songwriter Adi Avrahami, מתוך אתר Celebrating Israel & the Jewish World – Israel Lechaim ‏, 23 בינואר 2021 (אנגלית) שחר אמאנו, עדי אברהמי: "היום אף אחד לא יזיז אותי ממקומי", באתר "הכותל הישראלי", 6 ביוני 2021 גלעד ינאי, עדי אברהמי: "יש הרבה חוסר אחריות בהשתלחות באומנים", באתר חדשות 13, 20 ביוני 2022 ליעד ורבר, המטרידן שנישק והפרגון מהבוזגלוס: עדי אברהמי פורצת בגדול, באתר mynet‏, 16 בינואר 2023 "החיים לדוגמה", באתר ירון כפכפי הפקות "ילדים של החיים", באתר ירון כפכפי הפקות "1976", באתר ירון כפכפי הפקות "לא שולט בזה", באתר ירון כפכפי הפקות עדי אברהמי באתר בית הספר לאמנויות הבמה בית צבי שיער המחזמר – הקאמרי, באתר "הבמה" חיים נוי, קול של קטיפה, באתרNwes1 – מחלקה ראשונה, 24 בספטמבר 2015 הכירו את עדי אברהמי, מתוך "הכוכב הבא", באתר mako ‏, 29 בינואר 2016 המחזמר "קול אחד", באתר תיאטרון הנפש עדי אברהמי, באתר איילה ברק ניהול אישי עמי פרידמן, לו הייתי כורסה בלב ים, באתר ynet, 7 במרץ 2018 עדי אברהמי – היא שעמדה, ראיון בתוכנית "עושים סדר" בערוץ 10, 1 באפריל 2018 יוצאת לחירות, באתר "ידיעות אחרונות", 2 באפריל 2018 חיים נוי, ביקורת סינגל: היי, ברוך הבא, באתר TheMarker Cafe ‏, 13 ביוני 2018 עדי אברהמי במצעד הגאווה בתל אביב 2019 ערב יצירה ישראלית 2019 צוזאמן ברלין, מתוך ערוץ היוטיוב של צוזאמן ברלין, 27 במאי 2019 חיים נוי, ביקורת סינגל: מספיק לחשוב!, באתר TheMarker Cafe ‏, 13 באוגוסט 2019 יובל אראל‏, פסקול שבועי, בבלוג של יובל אראל, מגזין מוזיקה ותרבות, 14 באוגוסט 2019 שחר אמאנו, עדי אברהמי – תגבירי, מתוך אתר "הכותל הישראלי", 30 בדצמבר 2020 "תגבירי": עדי אברהמי בסינגל חדש ומעצים, באתר "ישראלה", 4 בדצמבר 2020 יעקב בר-און, ‏"זה מתחיל בצעד": סינגל חדש לזמרת עדי אברהמי, באתר מעריב אונליין, 9 במאי 2021 שיר הנושא של קרן החלומות ע"ש תמר אברמוביץ' - זה מתחיל בצעד- עדי אברהמי, מתוך ערוץ היוטיוב של יובל אברמוביץ', 18 ביולי 2021 יובל אראל‏, עדי אברהמי – נשוב הביתה, בבלוג של יובל אראל, מגזין מוזיקה ותרבות, 21 בפברואר 2024